A Bizottság hatodik irányelve

(1984. július 16.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V. és VI. mellékletének a műszaki fejlődéshez történő hozzáigazításáról

(85/391/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 84/451/EGK [1] irányelvvel módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a közegészség védelme érdekében bizonyos hidrokinon éterek használatát meg kell tiltani a kozmetikai termékek esetében;

mivel az legújabb tudományos és műszaki kutatás alapján és bizonyos korlátozások és feltételek mellett a szelén-diszulfát használata a korpásodás elleni samponokban engedélyezhető; mivel bizonyos alumínium-cirkónium komplexek használata izzadásgátlóként határozottan engedélyezhető;

mivel bizonyos tartósítószerekből formaldehid szabadulhat fel és következésképpen az ilyen tartósítószereket tartalmazó késztermékek esetében be kell tartatni a formaldehidre megállapított címkézési előírásokat;

mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. A II. mellékletben:

- a 167-es hivatkozási szám alatt a "IV. melléklet, első rész" helyébe a "VII. melléklet, második rész" lép,

- a 178-as hivatkozási szám helyébe a következő lép:

"178. 4 benzoxifenol, 4 metoxifenol és 4 etoxifenol",

- a 297-es hivatkozási szám helyébe a következő lép:

"297. Szelén és vegyületei, kivéve a szelén-diszulfid, a III. melléklet első része 49-es hivatkozási száma alatt kikötött körülmények között".

2. A III. melléklet első része a következő hivatkozási számokkal egészül ki:

a | b | c | d | e | f |

49 | Szelén-diszulfid | Korpásodás elleni samponok | 1 % | | –Szelén-diszulfidot tartalmaz–Szembe és bőrre ne kerüljön! |

50 | Alumínium-cirkónium-klorid-hidroxid komplexek AlxZr(OH)yClz és az alumínium-cirkónium-klorid-hidroxid-glicin komplexek | Izzadásgátlók | 20 % vízmentes alumínium-cirkónium-klorid-hidroxidra 5,4 % cirkóniumra | 1.Az alumíniumatomok számának a cirkóniumatomok számához való aránya 2 és 10 között kell, hogy legyen.2.Az (Al + Zr) atomok számának a klóratomok számához való aránya 0,9 és 2,1 között kell hogy legyen.3.Aerosolos flakonokban nem használható | Irritált vagy sérült bőrön ne alkalmazzuk! |

3. A IV. melléklet első részében a 7-es számot el kell hagyni.

4. Az V. mellékletben a 6-os szám helyébe a következő lép:

"6. Cirkónium és vegyületei, kivéve a III. melléklet első részében az 50. szám alatti komplexeket, valamint a III. melléklet második részében és a IV. melléklet második részében az (5)-ös utalással felsorolt színező anyagok cirkónium lakkjait, sóit és pigmentjeit".

5. A VI. mellékletben

- a preambulumot a következő (5) bekezdéssel kell kiegészíteni:

"(5) Minden formaldehidet vagy ebben a mellékletben szereplő anyagot tartalmazó végterméket, amelyből formaldehid szabadul fel, a "formaldehidet tartalmaz", figyelmeztető címkével kell ellátni, amennyiben a végtermék formaldehid koncentrációja a 0,05 %-ot meghaladja.",

- a "formaldehidet tartalmaz" figyelmeztetést az "e" oszlopban az első rész 5. számú anyagnál és a második rész a 39., 44. és 50. számú anyagnál el kell hagyni,

- a legnagyobb engedélyezett koncentrációkat a "c" oszlopból az első rész 5. számú anyagnál és a második rész a 39., 44. és 50. számú anyagnál el kell hagyni,

- az engedélyezett legnagyobb koncentráció "c" oszlopában a második rész 39., 44. és 50. anyagnál sorban 1, 0,15 és 0,6 % lép,

- az első részben a (2)., a második részben az (1). lábjegyzetet el kell hagyni.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1986. december 31-ig megfeleljenek.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1985. július 16-án.

a Bizottság részéről

Stanley Clinton Davis

a Bizottság tagja

[1] HL L 228., 1984.8.25., 31. o.

[2] HL L 262., 1976.9.27., 169. o.

--------------------------------------------------